CELEX: 32004R0849
Language: sk
Date: 2004-04-29 00:00:00
Title: Nariadenie Európskeho parlamentu a Rady (ES) č. 849/2004 z 29. apríla 2004, ktorým sa mení a dopĺňa nariadenie (ES) č. 2320/2002 o ustanovení spoločných pravidiel v oblasti bezpečnostnej ochrany civilného letectvaText s významom pre EHP.

Dôležité právne oznámenie

|

32004R0849

Úradný vestník L 158 , 30/04/2004 S. 0001 - 0006

		Nariadenie Európskeho parlamentu a Rady (ES) č. 849/2004z 29. apríla 2004,ktorým sa mení a dopĺňa nariadenie (ES) č. 2320/2002 o ustanovení spoločných pravidiel v oblasti bezpečnostnej ochrany civilného letectva(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na zmluvu o založení Európskeho spoločenstva, najmä na jej článok 80 ods. 2,so zreteľom na návrh Komisie,so zreteľom na stanovisko Hospodárskeho a sociálneho výboru [1],po porade s Výborom regiónov,konajúc v súlade s postupom ustanoveným v článku 251 zmluvy [2],keďže:(1) nariadenie (ES) č. 2320/2002 [3] ustanovuje zosúladené spoločné pravidlá v oblasti ochrany civilného letectva;(2) uplatňovanie nariadenia (ES) č. 2320/2002 preukázalo, že sú potrebné technické zmeny a doplnky. Tieto zmeny a doplnky sa nesnažia zmeniť rozsah pôsobnosti nariadenia, ani sa žiadnym spôsobom nedotýkajú ochrany cestujúcich v civilnom letectve;(3) nariadenie (ES) č. 2320/2002 pripúšťa rôzne, no primerané úrovne ochrany stanovené na najmenších letiskách. Má sa umožniť rovnaká úroveň ochrany na oboch koncových bodoch letu;(4) nariadenie (ES) č. 2320/2002 by sa malo príslušne zmeniť a doplniť,PRIJALI TOTO NARIADENIE:Článok 1Nariadenie (ES) č. 2320/2002 sa týmto mení a dopĺňa takto:1. V článku 2 sa vkladá táto definícia:"4. "ohraničený priestor"; znamená priestor, ktorý je oddelený od iných vyhradených bezpečnostných priestorov letiska pomocou kontroly vstupu.";2. Článok 4 sa mení a dopĺňa takto:- odsek 3 sa mení a dopĺňa takto::"3. Príslušný orgán členského štátu môže na základe miestneho posúdenia rizika a tam, kde uplatnenie bezpečnostných ochranných opatrení určených v prílohe môže byť neproporcionálne alebo tam, kde opatrenia nemôžu byť vykonané z objektívnych praktických dôvodov, prijať vnútroštátne bezpečnostné ochranné opatrenia na dosiahnutie primeranej úrovne ochrany na letiskách:a) s ročným priemerom maximálne dvoch obchodných letov za deň alebob) len s letmi všeobecného letectva, aleboc) s obchodnou aktivitou obmedzenou na lietadlá s menej ako 10 tonami maximálnej vzletovej hmotnosti (MTOW) alebo menej ako 20 miestami,berúc do úvahy osobitosti týchto malých letísk.Dotknutý členský štát informuje Komisiu o takýchto opatreniach.";- vkladá sa tento odsek:"3a) Odsek 3 sa môže uplatniť aj na ohraničené priestory letísk:a) len s letmi všeobecného letectva alebob) s obchodnou aktivitou obmedzenou na lietadlá s menej ako 10 tonami maximálnej vzletovej hmotnosti (MTOW) alebo menej ako 20 miestami.Ohraničený priestor sa uvedie v programe bezpečnostnej ochrany letiska.Každý let začínajúci z ohraničeného priestoru letiska musí byť oznámený cieľovému letisku pred príletom.";3. V článku 7 sa slová "vykonávanie auditu", "audity", "audítori" a "správy z auditov" nahrádzajú slovami "monitorovanie", "činnosti monitorujúce súlad", "osoby" a "správy z monitorovania súladu";4. Príloha 4 sa mení a dopĺňa takto:- v bode 5.2 sa vkladá tento odsek:- "3. VýnimkyZapísaná batožina osôb uvedených v bode 4.1. odsek 3, môže byť podrobená osobitnému detekčnému postupu alebo vyňatá z detekčnej kontroly.";- v bode 7.3, ods. 1 písm. b) sa záverečná časť vety nahrádza takto:"tak aby bolo podľa možností zabezpečené, že neobsahuje žiadne zakázané predmety uvedené v bodoch iv) a v) dodatku, pokiaľ neboli nahlásené a riadne sa nepodrobili platným opatreniam bezpečnostnej ochrany a".Článok 2Nadobudnutie účinnostiToto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Štrasburgu 29. apríla 2004Za Európsky parlamentpredsedaP. CoxZa RadupredsedaM. McDowell[1] Stanovisko doručené 28. januára 2004 (ešte neuverejnené v Úradnom vestníku).[2] Stanovisko Európskeho parlamentu z 2. septembra 2003 (ešte neuverejnené v Úradnom vestníku), spoločná pozícia Rady z 11. marca 2004 (ešte neuverejnené v Úradnom vestníku), rozhodnutie Rady z 29. apríla 2004.[3] Ú. v. ES L 355, 30.12.2002, s. 1.--------------------------------------------------